Diari Oficial de la Generalitat Valenciana


Sumari del DOGV 4432, del 04-02-2003 (2003/845)

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació puntual del Pla General d'Onda sobre delimitació de xàrcia primària i desclassificació en la part sud 5.4.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/845


Data del document
:   10-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Onda
    * pla d'urbanisme

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació puntual del Pla General d'Onda sobre delimitació de xàrcia primària i desclassificació en la part sud 5.4. [2003/845]
  
Vist l'expedient relatiu a la modificació puntual del Pla General sobre delimitació de xàrcia primària i desclassificació en la part sud 5.4, i de conformitat amb els següents:
  
Antecedents
  
Primer
  
El Ple de l'Ajuntament d'Onda, en la sessió de 25 de febrer de 2002, va acordar exposar al públic la modificació, la qual cosa es va dur a terme per mitjà d'anuncis publicats en el periòdic Levante de 12 de març i en el Diari Oficial de la Generalitat Valenciana de 16 d'abril de 2002. Transcorregut el període d'informació al públic, durant el qual no es van produir al·legacions, el Ple de l'Ajuntament va aprovar provisionalment la modificació en la sessió de 29 de juliol de 2002.
  
Per mitjà d'escrit de 14 d'agost de 2002 el Servici Territorial d'Urbanisme va remetre un escrit a l'Ajuntament dins del període consultiu, pel qual se sol·licitava l'ampliació de la documentació, cosa que es va reiterar per escrit de 18 d'octubre de 2002.
  
El 8 de novembre de 2002 l'Ajuntament d'Onda va remetre la documentació complementària aprovada pel Ple en la sessió de 30 de setembre de 2002.
  
Segon
  
El projecte consta de memòria i plans.
  
Tercer
  
L'objecte del projecte és introduir una doble modificació en el vigent Pla General d'Onda, aprovat definitivament l'11 d'abril de 1995 i homologat globalment el 22 de juliol de 1998:
  
1. Modificar els plans d'ordenació amb l'objecte de reflectir la xàrcia primària viària de forma racional i més coherent amb el model urbanístic del municipi, i eliminar de la condició de xàrcia primària part del viari urbà i rural que hi havia grafiat, a pesar de no tindre caràcter estructurant.
  
Segons s'assenyala en la memòria de la modificació, en l'homologació global es van dibuixar com a elements de la xàrcia primària una sèrie de camins rurals que no tenen de cap manera caràcter estructurant del model urbanístic futur del municipi. Per això es fa necessari diferenciar amb major claredat la xàrcia viària primària, que tindrà caràcter vertebrador de la xàrcia primària, de la resta de viari rural o urbà que no té esta funció. Per a això s'establix amb claredat esta diferenciació en els plans de la sèrie A i B.
  
2. Desclassificació d'una porció de 32.000 m² de sòl urbanitzable residencial del sector sud 5.4, que passa a classificar-se com a sòl no urbanitzable comú.
  
Esta desclassificació es justifica en el fet que no hi ha previsió de desenrotllar este sòl urbanitzable, i existix, a més, una petició del propietari que el sòl es desclassifique a no urbanitzable.
  
Quart
  
No s'han emés informes sectorials.
  
Fonaments de dret
  
Primer
  
La tramitació de la present modificació puntual de les Normes Subsidiàries de Planejament d'Onda ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon
  
La documentació, està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
Tenint en compte l'abast i el contingut d'esta modificació, i una vegada completada la documentació per Acord del Ple de l'Ajuntament de 30 de setembre de 2002, s'ha de concloure que no hi ha obstacle a la seua aprovació definitiva autonòmica. Les modificacions que s'introduïxen s'ajusten a criteris de racionalitat i apareixen prou motivades, i s'ajusten a allò que establix la legislació urbanística aplicable.
  
Procedix, per tant, aprovar definitivament la modificació.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, que en el cas de municipis de menys de 50.000 habitants tindrà directament efectes de resolució d'execució.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual del Pla General d'Onda relativa a definició de la xàrcia primària viària i a desclassificació de part del sòl urbanitzable sud 5.4.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 10 de desembre de 2002.- El secretari de la Comissió Territorial d'Urbanisme: Fernando Renau Faubell.